לאה ששקו

לאה ששקו (נולדה ב-9 בינואר 1964) היא מתרגמת ישראלית ועורכת ספרותית שתרגמה ספרות יפה בעיקר במסגרת עבודתה בהוצאת גוונים ובספרית מעריב.

 ביוגרפיה 
נולדה בקיבוץ דגניה ב' למלכה לבית נֵרְגָאוֹן וליצחק ששקו. אִמה נולדה בירושלים למשפחה ס"טית דור שביעי בירושלים. אביה נולד ברוסיה הלבנה, היה ניצול שואה והגיע לאחר מלחמת העולם השנייה, במסגרת עליית הנוער לקיבוץ דגניה. יש לה אח אחד.

בגיל חמש עברה, עם משפחתה, להתגורר בחולון ושם גדלה והתחנכה. למדה את לימודיה התיכוניים בבית הספר תיכון חדש בחולון (סיימה ב-1982).

בשירותה הצבאי שירתה כמדריכה בקורס רכזות כוח אדם בבה"ד 11.

לאחר תום שירותה למדה בשנים 1985-1989 לתואר ראשון בתולדות האמנות באוניברסיטת תל אביב. עם סיום לימודיה החלה לעבוד כמתרגמת ועבדה במשך כעשרים שנה בתחום.

כיום עובדת כספרנית ומתגוררת בגבעתיים.

 עבודתה הספרותית 
ששקו למדה לתרגם ספרות יפה במסגרת עבודתה בהוצאות עקד וגוונים (שהיו בבעלות איתמר יעוז-קסט ומריצה רוסמן). איתמר יעוז קסט ועודד פלד היו המדריכים שלה בתחילת דרכה כמתרגמת.

בשנים 2004-1993 - שימשה כעורכת ספרותית בהוצאות עקד וגוונים. גולת הכותרת של פעילותה בהוצאת גוונים הייתה עריכת הסדרה "גוונים של שחור", שבה ראו אור ספרי מקור וספרות מתורגמת. בנוסף היא תרגמה ספרים מאנגלית לעברית, ערכה ספרות מקור והייתה עורכת תרגום.

בשנים 2005-2012 - עבדה כמתרגמת מאנגלית לעברית ב"ספרית מעריב", והייתה המתרגמת הראשית של הוצאת הספרים עד לסגירת ההוצאה בשנת 2012 ומכירתה לידי כתר הוצאה לאור.

תרגומיה זכו, בדרך כלל, לשבח. כך למשל ציין המבקר רן יגיל בביקורתו, כי תרגומה של ששקו לספרו של דון דלילו, "נקודת אומגה", הוא "קולח ומהנה".

במחצית השנייה של שנות ה-90 הקימה, יחד עם מריצה רוסמן, מנהלת הוצאת גוונים, חנות לספרי שירה בשם "צרצר" ב"מרתף עקד" ושם הן ערכו גם ערבי שירה.

 מבחר מהספרים שתרגמה וערכה 
 תרגום בהוצאת גוונים 
 ג'ים גרימסלי, הטביעה שלי, 2005
 ריצ'רד בראוטיגן, כדי שהרוח לא תישא זאת לכל עבר, 2002
 ג'ף דייר, אבל יפה, 2001
 דייוויד מאמט, פסח, 2001
 נאוואל ע-סעדאווי, זיכרונותיה של אישה רופאה, 2000
 ג'ים גרימסלי, ציפורי חורף, 1999
 ג'ני דיסקי, הנסיכה הנעלמת, 1997
 מייק לי, עירום (תסריט), 1996

 עריכת ספרות מקור בהוצאת גוונים 
 הדס עפרת, היית מת, 2004
 חנן פלד, תה ואורז, 1999
 רן יגיל, ז'אק, 1998
 אסף גברון, אייס, 1997
 כל הקיץ כל הלילות: סיפורים ישראליים על כמיהה לאהבה (אסופת סיפורים שנבחרה על ידי ששקו), 1997

 עריכת תרגום בהוצאת גוונים 
 קוונטין טרנטינו, תרגום: אסף גברון, ספרות זולה (תסריט), 2000
 ניק קייב, תרגום: גיורא לשם, ותרא האתון את המלאך, 2000
 ג'יימס גרהאם באלארד, תרגום: לי עברון-ועקנין, קראש, 2000
 הארי קרוז, תרגום: אורי דרומר, מאהב צלקת, 1999
 ליאופולד פון זאכר-מזוך, תרגום: שלמה טנאי, ונוס בפרווה, 1998
 פיליפ ק. דיק, תרגום: בועז וייס, סורק אפלה, 1997

 תרגום בספרית מעריב 
 מאלה נאן, מקום יפה למות בו, 2012
 ג'יימס מ. קיין, הדוור תמיד מצלצל פעמיים, 2011
 דון דלילו, נקודת אומגה, 2010
 דייוויד רולינס, פיקדונות מוות, 2009
 אלמור לנארד, כוכב עולה, 2009
 לורה פיצג'רלד, פרחים בלב, 2009
 לורה פיצג'רלד, רעלה של ורדים, 2008
 מרגוט לייווסי, לגרש את ורונה, 2006
 רות רנדל, הרוטוויילר, 2005

 תרגום בהוצאות אחרות 
 ג'יימס גרהאם באלארד, מבחר סיפורים ומאמרים לאתר האינטרנט "מארב" (כתב עת מקוון לאמנות ותרבות), 2009
 לואיס סצ'ר, צעדים קטנים, עם עובד, 2006

 הערות שוליים 

קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:בוגרות תיכון אילון/חדש (חולון)
קטגוריה:בוגרי תיכון אילון/חדש (חולון)
קטגוריה:מתרגמים ישראלים
קטגוריה:מתרגמות ישראליות
קטגוריה:מתרגמים מאנגלית לעברית
קטגוריה:מתרגמות מאנגלית לעברית
קטגוריה:עורכים ספרותיים ישראלים
קטגוריה:עורכות ספרותיות ישראליות
קטגוריה:ישראלים שנולדו ב-1964
קטגוריה:ישראליות שנולדו ב-1964